በቀን 5 ነጥብ 5 ሚሊዮን የአፍና አፍንጫ መሸፈኛ ጭምብል ለማምረት እየተሰራ መሆኑን ንግድና ኢንዱስትሪ ሚኒስቴር ገለጸ።
የኮሮና ወረርሽኝን ለመከላከል የአፍና አፍንጫ መሸፈኛ ጭምብል የሚያመርቱ 67 የጨርቃጨርቅ አምራች ፋብሪካዎች መለየታቸውን ንግድና ኢንዱስትሪ ሚኒስቴር ገልጿል።የኮሮና ቫይረስ ወረርሽኝ መስፋፋቱን ተከትሎ በተለያዩ የዓለም አገራት የአፍና የአፍንጫ መሸፈኛ ጭምብል የማድረግ ደንብ እየተተገበረ ይገኛል።በኢትዮጵያም የቫይረሱ ስርጭት እየተስፋፋ በመምጣቱ ባለፈው ሚያዚያ በንግድ ቦታዎች፣ በትራንስፖርትና በሕዝብ መሰብሰቢያዎች ማስክ ማድረግ ግዴታ እንዲሆን ተወስኖ እየተተገበረ ነው።